Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17938

2. Megjegyzés: A WGS-84 koordináta rendszer alapján meghatározott koordináták közzétételével kapcsolatos előírásokat a 4. Annex 2. fejezete és a 15. Annex 3. fejezete tartalmazza. 2.2 Repülőtér vonatkozási pont 2.2.1 Minden repülőtéren jelöljenek ki repülőtér vonatkozási pontot. 2.2.2 A repülőtér vonatkozási pont a repülőtér tervezett, vagy első mértani középpontja közelében helyezkedjen el és általában ott is maradjon. 2.2.3 Mérjék fel és a légiforgalmi tájékoztató szolgálat hatósága számára fokban, percben és másodpercben adják meg a repülőtér vonatkozási pont földrajzi koordinátáit. 2.3 Repülőtér és futópálya tengerszint feletti magassága 2.3.1 Mérjék fel és a légiforgalmi tájékoztató szolgálat hatósága számára fél-méter, vagy láb pontossággal adják meg a repülőtér tengerszint feletti magasságát, valamint a földalakhoz4 viszonyított felszíni 2007/70/II. szám tagozódását. 2.3.2 Mérjék fel és a légiforgalmi tájékoztató szolgálat hatósága számára fél-méter, vagy láb pontossággal adják meg a nemzetközi polgári légiközlekedésben nem-precíziós megközelítéssel igénybe vett repülőtér minden egyes futópálya küszöbe, a futópálya mentén levő bármely jelentős magas vagy alacsony pontja és a futópálya vége tengerszint feletti magasságát, valamint a földalakhoz viszonyított felszíni tagozódását. 2.3.3 Mérjék fel és a légiforgalmi tájékoztató szolgálat hatósága számára egy-negyed méter, vagy láb pontossággal adják meg a precíziós megközelítéssel igénybe vett futópálya küszöbe, a futópálya vége, valamint a földetérési terület legnagyobb temgerszint feletti magasságát, valamint a földalakhoz viszonyított felszíni tagozódását. Megjegyzés: A földalakhoz viszonyított felszíni tagozódást az alkalmazott koordináta rendszernek megfelelő módon kell mérni. 2.4 Repülőtér vonatkozási hőmérséklet 2.4.1 A repülőtér vonatkozási hőmérsékletét Celsius fok értékben kell meghatározni. 2.4.2 Ajánlás — A repülőtér vonatkozási hőmérséklete az év legmelegebb hónapja napi legmagasabb hőmérsékleteinek havi átlagos értéke legyen. A legmelegebb hónap az a hónap, amelynek havi átlag hőmérséklete a legmagasabb. A vonatkozási hőmérséklet megállapítása alkalmával több év átlagát vegyék figyelembe. 2.5 A repülőtér méretei és a kapcsolódó tájékoztatások 2.5.1 A repülőtéren biztosított minden egyes létesítmény és szerkezeti egység következő adatait mérjék meg, vagy tegyék közzé:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes